04002372603020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 237 


26 Μαρτίου 2002 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Καθορισμός ορίων παραδοσιακού οικισμού Μανδρα- 
κίου, Δήμου Νισύρου (Ν. Δωδεκάνησου), γενικών 
και ειδικών όρων και περιορισμών δόμησης των πα¬ 
ραδοσιακών οικισμών Μανδράκι, Νικιά και Εμπο- 
ρειός Δήμου Νισύρου (Ν. Δωδεκανήσου). 1 

ΑΠΟΦΑΣΕΙΣ 

Κήρυξη αναδασωτέας έκτασης 2,160 στρεμμάτων, 
στη θέση «Μπαρμπαρούσι» ή «Συκιά» Δημοτικού 
διαμερίσματος Ευαγγελισμού του Δήμου Μεθώνης 
Νομού Μεσσηνίας. 2 


ΔΙΑΤΑΓΜΑΤΑ 

(ΐ) 

Καθορισμός ορίων παραδοσιακού οικισμού Μανδρακίου, 
Δήμου Νισύρου (Ν. Δωδεκανήσου), γενικών και ειδι¬ 
κών όρων και περιορισμών δόμησης των παραδοσια¬ 
κών οικισμών Μανδράκι, Νικιά και Εμπορειός Δήμου 
Νισύρου (Ν. Δωδεκανήσου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψιν: 

1) Τις διατάξεις του άρθρου 3 παρ. 1 εδ. α και β του 
Ν.2831/ 2000 «Τροποποίηση των διατάξεων του Ν. 1577/ 
1985, ΓΟΚ, και άλλες πολεοδομικές διατάξεις» (ΦΕΚ140 Α'). 

2) Τις διατάξεις του άρθρου 25 παρ. 9β του ν. 2508/1997 
«Βιώσιμη οικιστική ανάπτυξη πόλεων και οικισμών της χώ¬ 
ρας και άλλες διατάξεις» (ΦΕΚ 124/Α'). 

3) Τις διατάξεις του υπ’ αριθμ. 1/1986 Π.Δ. «Καθορισμός 
αρμοδιοτήτωντου Υπουργείου Αιγαίου (ΦΕΚ 158Α'), όπως έ¬ 
χει τροποποιηθεί από τις διατάξεις του Π.Δ. 326/ 2000 «Συ¬ 
μπλήρωση του ΠΔ1/1986 περί του καθορισμού αρμοδιοτή- 
τωντου Υπουργείου Αιγαίου» (ΦΕΚ Α' 267/ 8.12.2000), και ει- 
δικότερατοεδ. αατηςπερ. ζτηςπαρ. 3του άρθρου 2 αυτού. 

4) Τις διατάξεις της ΥΑ ΔΔΟ/Φ. 101.22/4724/8.5.2000 
«Τροποποίηση απόφασης μεταβίβασης αρμοδιοτήτων 
του Υπουργείου Αιγαίου» (ΦΕΚ 651/Β'/22.5.2000). 

5) Τις διατάξεις του άρθρου 29α του Ν. 1558/1985 «Κυ¬ 
βέρνηση και Κυβερνητικά Όργανα» που προστέθηκε στο 


νόμο αυτό με το άρθρο 27 του Ν.2081/1992, όπως αντικα- 
ταστάθηκεμετηνπαρ. 2ατου άρθρου Ιτου Ν.2469/1997. 

6) Τις διατάξεις του από 19.10.1978 Π.Δ. «Περί χαρα¬ 
κτηρισμού ως παραδοσιακών οικισμών τινών του Κρά¬ 
τους και καθορισμού των όρων και περιορισμών δόμησης 
των οικοπέδων αυτών» (ΦΕΚ 594 Δ'/13.11.1978). 

7) Την υπ’ αριθμ. 2/22.3.1999 γνωμοδότηση του Νομαρ¬ 
χιακού Συμβουλίου Χ.Ο.Π. Ν. Δωδεκανήσου για την οριο- 
θέτηση του οικισμού Μανδρακίου. 

8) Την υπ’ αριθμ. πρωτ. 102/28.11.1997 καθώς και την 
νεώτερη υπ’ αριθμ. 209/ 17.11.2000 γνωμοδότηση του 
Δημοτικού Συμβουλίου Δήμου Νισύρου. 

9) Το υπ'αριθμ. 6616/16.5.2001 έγγραφο της Δ/νσης Πε¬ 
ριφερειακής Ανάπτυξης, Τμήμα Πολιτιστικής Ανάπτυξης 
του Υπουργείου Αιγαίου και το γεγονός ότι η προθεσμία 
του άρθρου 3 παρ. 1 Β.Ν. 2831/2000 παρήλθε άπρακτη. 

10) Τις από 13.12.2000 και 17.8.2001 Αιτιολογικές Εκθέ¬ 
σεις - Εισηγήσεις της Δ/νσης Περιφερειακής Ανάπτυξης 
Τμήμα Πολιτιστικής Ανάπτυξης του Υπουργείου Αιγαίου. 

11) Τα υπ’ αριθμ. 5/15.12.2000 (θέμα 4ο) και 2/ 
14.9.2001 (θέμα Ιο) πρακτικάτου Συμβούλιο Χωροταξίας 
Οικισμού και Περιβάλλοντος του Υπουργείου Αιγαίου. 

12) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη. 

13) Την υπ’ αριθμ. 654/13.12.2001 γνωμοδότηση του 
Συμβουλίου της Επικράτειας μετά από πρόταση του Υ¬ 
πουργού Αιγαίου, αποφασίζουμε: 

Άρθρο 1 

Καθορισμός Ορίων του παραδοσιακού 
οικισμού Μανδρακίου 

1. Καθορίζονται τα όρια του παραδοσιακού Οικισμού 
Μανδρακίου, Δήμου Νισύρου (Ν. Δωδεκανήσου), όπως αυ¬ 
τά φαίνονται με μαύρη εστιγμένη γραμμή, καθώς και τον 
καθορισμό του συνεκτικού τμήματος, το οποίο περιβάλλε¬ 
ται με μαύρη διακεκομμένη γραμμή στο σχετικό πρωτότυ¬ 
πο διάγραμμα σε κλίμακα 1:1000, που έχει θεωρηθεί με την 
υπ’ αριθμ. 1865/2002 πράξη του Υπουργού Αιγαίου. 

2. α. Εντός των ορίων του παραδοσιακού οικισμού ισχύ¬ 
ουν οι γενικοί όροι δόμησης που προβλέπονται στο από 
24.4.1985 Π.Δ/γμα (ΦΕΚ 181/Δ/3.5.1985), όπωςτροποποι- 
ήθηκε με το από 25.4.1989 Π.Δ/γμα (ΦΕΚ 293/Δ/16.5.89). 

β. Εντός του συνεκτικού τμήματος του οικισμού ορίζε¬ 
ται αρτιότητα 300 μ2. 

γ. Εντός του διάσπαρτου τμήματος του οικισμού ορίζε¬ 
ται αρτιότητα 1000 μ2. 

δ. Κατά παρέκκλιση, εντός των ορίων του οικισμού θε¬ 
ωρούνται άρτια τα οικόπεδα με όποιο εμβαδόν είχαν την 
3.5.1985 ημέρα δημοσίευσης του από 24.4.1985 Π.Δ/τος. 

3. Πριν από οποιαδήποτε κατάτμηση οικοπέδων εντός 
των ορίων του οικισμού, θα πρέπει να θεωρείται το σχετι¬ 
κό τοπογραφικό διάγραμμα από το Τμήμα Πολεοδομίας 
και Πολεοδομικών Εφαρμογών της Ν.Α. Δωδεκανήσου, 
ώστε να εξασφαλίζεται η συνέχεια των υπαρχόντων κοι¬ 
νοχρήστων χώρων και η δημιουργία νέων, σύμφωνα μετά 
οριζόμενα στις διατάξεις της παρ.1 του άρθρου 6 του α¬ 
πό 24 4 1985 Π.Δ/τος (ΦΕΚ 181/Δ/1985). Επίσης πρέπει να 
εξασφαλίζεται οπωσδήποτε η συνέχεια των υφισταμένων 
ή εγκεκριμένων δρόμωντου οικισμού. 

4. Κατά τα λοιπά ισχύουν τα οριζόμενα στο από 
13.11.1978 Π.Δ/γμα (ΦΕΚ 594/Δ/78). 

Άρθρο 2 

Όροι και Περιορισμοί Δόμησης 
Α) Για τον οικισμό Μανδρακίου καθορίζονται οι παρα¬ 
κάτω ειδικοί όροι δόμησης: 

1. Ο μέγιστος αριθμός ορόφων των κτιρίων ορίζεται σε 
δύο (2) με μέγιστο επιτρεπόμενο ύψος αυτώντα (7) μέτρα 
μετρούμενο από κάθε σημείο του κτιρίου από τον φυσικό 
ή τεχνητά διαμορφωμένο έδαφος. 

Το ύψος της στέγης καθώς και το ύψος του περιμετρι¬ 
κού στηθαίου του δώματος δεν περιλαμβάνονται στο ύ¬ 
ψος του κτιρίου. 

2. Τα αρμόδια όργανα του Υπουργείου Αιγαίου, που 
προβλέπονται από τις ισχύουσες διατάξεις εγκρίνουν τη 
θέση του κτιρίου στο οικόπεδο και μπορούν να επιβάλ¬ 
λουν επιπλέον περιορισμούς ως προς τη μορφή καιτον ό¬ 
γκο των κτιρίων με σκοπό την προστασία του δομημένου 
και μη περιβάλλοντος. 

Ενδεικτικά αναφέρονται τα εξής κριτήρια: 
α) να μην βλάπτεται ο πολεοδομικός ιστός του οικισμού 
β) να προστατεύεται η θέα των κοινοχρήστων χώρων 
γ) να προστατεύεται όπου είναι δυνατόν η θέα των όμο¬ 
ρων οικοπέδων 

δ) να μην διαμορφώνονται υποβαθμισμένοι ελεύθεροι 
χώροι ανάμεσα σε όμορες ιδιοκτησίες. 

3. Μορφολογικοί όροι 

α) Τα κτίρια στεγάζονται με δώμα. 

Κατ’ εξαίρεση, επιτρέπεται μόνο η επισκευή μονόρρι- 
χτης κεραμοσκεπούς στέγης, όπου υπάρχει, αποδεικνυό- 
μενης με φωτογραφική αποτύπωση. 

Υπεράνωτου μέγιστου ύψους της οικοδομής (συμπερι¬ 
λαμβανομένου του δώματος) επιτρέπεται μόνο η κατα¬ 
σκευή καπνοδόχων. 

β) Οι εξώστες τοποθετούνται στο κεντρικό τμήμα της ό¬ 
ψης του κτιρίου και δεν επιτρέπεται η στέγασή τους. Το μή¬ 
κος του εξώστη δεν επιτρέπεται να είναι μεγαλύτερο του 14 
του συνολικού μήκους της όψης και όχι μεγαλύτερο των 
2,50μ και το πλάτος του δεν μπορεί να υπερβαίνει τα 1,00 μ. 
Οι εξώστες πρέπει να περιβάλλονται με ξύλινα κιγκλιδώμα¬ 
τα, να φέρουν ξύλινο δάπεδο και να στηρίζονται σε ξύλινους 
διαδοχικούς προβόλους κατά τα παραδοσιακά πρότυπα. 

Δεν επιτρέπεται η κατασκευή συνεχών εξωστών σε όλο 
το μήκος της όψης, καθώς και γωνιακών εξωστών. 

Οι εξώστες πρέπει να απέχουν από τα άκρα της όψης 
τουλάχιστον κατά ένα (1) μέτρο. 

γ) Δεν επιτρέπεται η κατασκευή ανοικτών εξωστών (πα¬ 
τάρια) εντός των ισογείων καταστημάτων. 


δ) Δεν επιτρέπεται η κατασκευή ημιυπαίθριων χώρων. 

ε) Τα αρμόδια όργανα του Υπουργείου Αιγαίου, που 
προβλέπονται από τις ισχύουσες διατάξεις μπορούν, κα¬ 
τά την κρίση τους, να επιβάλλουν επιπλέον περιορισμούς 
ως προς τη θέση και το μέγεθος των εξωστών σε κάθε κτί¬ 
ριο χωριστά για λόγους προσαρμογής και προστασίας 
του κτισμένου και φυσικού περιβάλλοντος. 

στ) Τα ανοίγματα των όψεων (θύρες παράθυρα), τα ο¬ 
ποία μπορούν να τονίζονται με απλά διακοσμητικά περι¬ 
γράμματα, ακολουθούντο παραδοσιακά πρότυπα, τόσο 
ως προς τη θέση, όσο και σε ό,τι αφορά τις αναλογίες και 
διαστάσεις οι οποίες είναι 1:1,5 ή 1:2. 

Η επιφάνεια των παραπάνω ανοιγμάτων δεν επιτρέπε¬ 
ται να υπερβαίνει το 30%, με την προϋπόθεση να τηρού¬ 
νται οι ελάχιστες απαιτήσεις του κτιριοδομικού κανονι¬ 
σμού. Η διάταξη, μορφή και θέση των ανοιγμάτων πρέπει 
να ακολουθεί τα παραδοσιακά πρότυπα. Τα πλήρη τμή¬ 
ματα μεταξύ των ανοιγμάτων δεν επιτρέπεται να έχουν 
πλάτος μικρότερο των 0.50 εκ. του μέτρου. 

ζ) Τα κουφώματα επιβάλλεται να είναι ξύλινα ταμπλαδω- 
τά ή γαλλικού τύπου και τα υαλοστάσια που χωρίζονται δι’ 
υποδιαιρέσεων (κάίτια), τα σκούρα των παραθύρων και οι 
εξώστες βάφονται σύ μφωνα με τα παραδοσιακά χρώ ματα 
της περιοχής (γαλάζιο, καφέ, πράσινο, ώχρα, κεραμίδι). 

η) Οι όψεις των κτιρίων προσαρμόζονται στα παραδο¬ 
σιακά πρότυπα του οικισμού, επιχρίονται και χρωματίζο¬ 
νται μετά παραδοσιακά χρώματα αυτού. 

Η τοποθέτηση ηλιακών θερμοσιφώνων γίνεται σε επιλεγ¬ 
μένα μέρη του ακάλυπτου χώρου του οικοπέδου, ώστε να 
μην είναι ορατοί από τους χώρους προσπέλασης σε αυτόν. 

Επιτρέπεται η τοποθέτηση τεντών λευκού υφάσματος 
μόνο στις περιπτώσεις κατάστημάτων, χώρων παραμο¬ 
νής ατόμων και κέντρων αναψυχής, μετά από έγκριση των 
αρμόδιων υπηρεσιών που προβλέπονται από τις ισχύου- 
σες διατάξεις. 

4. Επιβάλλεται η συντήρηση και στεγανοποίηση των υ¬ 
φισταμένων υπογείων υδατοδεξαμενών για τη συλλογή 
των βρόχινων νερών και απαγορεύεται για οποιοδήποτε 
λόγο η αλλαγή χρήσης ή η καταστροφή τους. 

Κατά την ανέγερση νέου κτιρίου, επιβάλλεται η κατα¬ 
σκευή υπόγειων υδατοδεξαμενών για τη συλλογή των 
βρόχινων νερών κατά τα παραδοσιακά πρότυπα. 

5. Απαγορεύεται η εγκατάσταση φωτεινών επιγραφών 
και διαφημιστικών πινακίδων. 

Επιτρέπεται η ανάρτηση στις όψεις των καταστημάτων 
επιγραφών περιορισμένων διαστάσεων που δεν αλλοιώ¬ 
νουν τη μορφή του κτιρίου, μετά από έγκριση των αρμο¬ 
δίων οργάνων του Υπουργείου Αιγαίου, που προβλέπο- 
νται από τις ισχύουσες διατάξεις. Οι επιγραφές πρέπει να 
είναι αποκλειστικά στην Ελληνική γλώσσα. 

Επιτρέπεται η μετάφραση της Ελληνικής, υπό τον όρο 
ότι τα ξενόγλωσσα στοιχεία δεν υπερβαίνουν το ήμισυ 
των Ελληνικών. 

Απαγορεύεται η ανάρτηση επιγραφών στα στηθαία της 
στέγης ή του δώματος, των εξωστών και κλιμάκων, καθώς 
και η τοποθέτηση τους επί ικριωμάτων γενικά στις στέγες 
και τα δώματα των κτιρίων και στους ακάλυπτους χώρους 
του οικισμού. 

6. Δεν επιτρέπεται η κατασκευή κτιρίου σε υποστηλώ- 
ματα (ΠΙΛΟΤΙΣ). Απαγορεύεται η ολοκλήρωση των οικο¬ 
δομικών εργασιών στον όροφο, πριντην ολοκλήρωση των 
εξωτερικών επιχρισμάτων και την τοποθέτηση εξωτερι¬ 
κών κουφωμάτων στο ισόγειο. 

7. Επιβάλλεται η εγκατάσταση μιας μόνο κεραίας τηλε¬ 
όρασης ανά κτίριο. 

8. Παραδοσιακά κτίρια 

α) Κτίρια ή σύνολα κτιρίων που αποτελούν αντιπροσω¬ 
πευτικά δείγματα της πολεοδομικής και αρχιτεκτονικής 
φυσιογνωμίας του οικισμού θεωρούνται παραδοσιακά. 

β) Απαγορεύεται η κατεδάφιση, καταστροφή ή η αλλοί¬ 
ωση των παραδοσιακών κτιρίων του οικισμού, όπως επί¬ 
σης και των επί μέρους αρχιτεκτονικών, καλλιτεχνικών και 
στατικών στοιχείων αυτών. 

γ) Επιτρέπεται η επισκευή και αποκατάσταση παλαιών 
κτιρίων αντιπροσωπευτικών της τοπικής παραδοσιακής 
αρχιτεκτονικής, μετά από έγκριση των αρμοδίων οργά- 
νωντου Υπουργείου Αιγαίου, που προβλέπονται από τις ι- 
σχύουσες διατάξεις. 

δ) Η χορήγηση άδειας, δίδεται έστω και κατά παρέκκλι¬ 
ση από τις διατάξεις του παρόντος ως προς την κάλυψη, 
το ύψος και τον συντελεστή δόμησης του οικοπέδου, 
προκειμένου να αποκατασταθεί το κτίριο στην αρχική του 
μορφή, όπως αυτή αποδεικνύεται από φωτογραφική α¬ 
ποτύπωση. 

ε) Επιτρέπεται η αναστήλωση ερειπωμένου χτίσματος, 
ύστερα από τεκμηριωμένη έρευνα, η οποία αποδεικνύει 
την ακριβή μορφή του λαμβάνοντας υπόψη στοιχεία, ό¬ 
πως ίχνη επί του εδάφους, ίχνη επί όμορου κτιρίου, φω¬ 
τογραφίες, παλιά σχέδια, συμβόλαια, πίνακες κ.λ.π. σε 
συνδυασμό μετά μορφολογικά στοιχεία του οικισμού, έ¬ 
στω και κατά παρέκκλιση από τις διατάξεις του παρόντος. 

στ) Είναι δυνατή η επισκευή υφισταμένων κτιρίων, που 
δεν προσαρμόζονται στις μορφολογικές διατάξεις του πα¬ 
ρόντος διατάγματος, για λόγους υγιεινής και ασφάλειας. 

ζ) Άδεια κατεδάφισης παλαιών κτισμάτων ή αφαίρεσης 
λειτουργικών στοιχείων από αυτά, χορηγείται μόνο μετά 
από έγκριση των αρμοδίων οργάνων του Υπουργείου Αι¬ 
γαίου που προβλέπονται από τις ισχύουσες διατάξεις. 

9. Για τη διαμόρφωση των ακάλυπτων χώρων των οικο¬ 
πέδων επιτρέπονται μόνο οι απολύτως αναγκαίες εκσκα¬ 
φές και επιχώσεις. Σε περιπτώσεις κεκλιμένου εδάφους 
επιτρέπεται η διαμόρφωση του ακάλυπτου χώρου του οι¬ 
κοπέδου με αναλειμματικούς τοίχους ή πρανή με μέγιστο 
ύψος 1,5μ. Οιτοίχοι αντιστήριξης διαμορφώνονται από α- 
πόψεως υλικών και τρόπου κατασκευής σύμφωνα με τα 
παραδοσιακά πρότυπα 

10. Απαγορεύεται η κατασκευή λυομένων οικίσκων. 

11. α) Τα έργα υποδομής των Οργανισμών Κοινής Οφε- 
λείας (ΔΕΗ, ΟΤΕ κ.τ.λ.) επιβάλλεται να είναι υπόγεια. 

β) Οι παραπάνω οργανισμοί αναλαμβάνουν με δαπάνες 
τους την αναμόρφωση και βελτίωση των εγκαταστάσεων 
τους, ώστε να μην προσβάλλεται το περιβάλλον. 

Υποχρεούνται, επίσης, στην αποκατάσταση της αρχι¬ 
κής μορφής των δρόμων και κοινόχρηστων χώρων, όπου 
επενέβησαν για την εγκατάσταση των δικτύων τους. 

γ) Η τοποθέτηση των μετρητών του ηλεκτρικού ρεύμα¬ 
τος, όπως και η τοποθέτηση κάθε άλλου στοιχείου παρο¬ 
χών Οργανισμών Κοινής Ωφέλειας επιβάλλεται να γίνεται 
σε θέση που δεν προβάλλει σε κοινόχρηστους χώρους. 

12. Κάθε εργασία που αφορά τη διαμόρφωση, τροπο¬ 
ποίηση ανάπλαση κοινόχρηστων χώρων (οδών, πλατειών, 
κριπηδωμάτων κ.τ.λ) εκτελείται με τρόπο προσαρμοσμέ¬ 
νο στα παραδοσιακά πρότυπα και μετά την έγκριση των 
αρμοδίων οργάνων του Υπουργείου Αιγαίου, που προ- 
βλέπονται από τις ισχύουσες διατάξεις. 

13. Για οποιαδήποτε οικοδομική εργασία απαιτείται έκ¬ 


δοση οικοδομικής αδείας που χορηγείται μετά την έγκρι¬ 
ση των αρμοδίων υπηρεσιών και οργάνωντου Υπουργείου 
Αιγαίου, που προβλέπονται από τις ισχύουσες διατάξεις. 

Έγκριση των αρμοδίων υπηρεσιών και οργάνων του Υ¬ 
πουργείου Αιγαίου, που προβλέπονται από τις ισχύουσες 
διατάξεις, απαιτείται και στην περίπτωση επισκευών για 
τις οποίες, σύμφωνα με το άρθρο 22 (παρ. 1) του Ν. 
1577/1985 «ΓΟΚ» (Α' 210) όπως ισχύει, δεν απαιτείται οι¬ 
κοδομική άδεια. 

14. Σε περίπτωση εφαρμογής του άρθρου 41 του Ν. 
1337/1983 δεν επιτρέπεται υπέρβαση του μεγίστου ύ¬ 
ψους και αριθμού ορόφων που καθορίζονται με την παρ. 
Α.1. του παρόντος. 

15. Στην εκτός των ορίων του παραδοσιακού οικισμού 
περιοχή και σε ακτίνα πεντακοσίων (500μ) μέτρων τα κτί¬ 
ρια οικοδομούνται, σύμφωνα μετά μορφολογικά στοιχεία 
που καθορίζονται για τον παραδοσιακό οικισμό και μετά 
από έγκριση των αρμοδίων υπηρεσιών που προβλέπονται 
από τις ισχύουσες διατάξεις. 

Β) Γιατους οικισμούς Νικιά και Εμπορειός της νήσου Νι- 
σύρου, καθορίζονται οι παρακάτω ειδικοί όροι δόμησης: 

1. Τα κτίρια επικαλύπτονται ως ακολούθως: 

α) Στον οικισμό Νικιά με μονόρριχτη ή δίρριχτη (με κλί¬ 
ση προς τα έσω ή το κέντρο του κτιρίου) κεραμοσκεπή 
στέγη, που φέρουν περιμετρικό χαμηλό στηθαίο για τη 
συλλογή των υδάτων στις ενσωματωμένες στο κτίριο υ¬ 
δρορροές και την μεταφορά των σε υπόγειες δεξαμενές, 
κατά τα παραδοσιακά πρότυπα. 

β) Στον οικισμό Εμπορειός με δώμα κατά τα παραδο¬ 
σιακά πρότυπα. 

2. α) Επιβάλλεται η συντήρηση και η στεγανοποίηση των 
υφισταμένων υπόγειων υδατοδεξαμενών για τη συλλογή 
των βρόχινων νερών και για οποιοδήποτε λόγο απαγο¬ 
ρεύεται η αλλαγή χρήσης ή η καταστροφή αυτών. 

β) Κατά την ανέγερση νέου κτιρίου, επιβάλλεται η κατα¬ 
σκευή υπογείων υδατοδεξαμενών για τη συλλογή των 
βρόχινων νερών κατά τα παραδοσιακά πρότυπα. 

3. α) Ο μέγιστος αριθμός ορόφων των κτιρίων ορίζεται 
σε δύο (2) με μέγιστο επιτρεπόμενο ύψος τα επτά (7) μέ¬ 
τρα, μετρούμενο από κάθε σημείο του κτιρίου από το φυ¬ 
σικό ή τεχνητά διαμορφωμένο ακάλυπτο χώρο. 

β) Το ύψος της στέγης και το ύψος του περιμετρικού 
στηθαίου του δώματος δεν συμπεριλαμβάνονται στο μέ¬ 
γιστο ύψος του κτιρίου 

γ) Υπεράνω του μέγιστου ύψους της οικοδομής (συ- 
μπεριλαμβανομένης της στέγης ή του δώματος) επιτρέ¬ 
πεται μόνο η κατασκευή καπνοδόχων. 

δ) Δεν επιτρέπεται η κατασκευή κτιρίου σε υποστηλώ- 
ματα (ΠΙΛΟΤΙΣ). 

ε) Απαγορεύεται η ολοκλήρωση των οικοδομικών εργα¬ 
σιών στον όροφο πριντην ολοκλήρωση των εξωτερικών ε¬ 
πιχρισμάτων και την τοποθέτηση εξωτερικών κουφωμά¬ 
των στο ισόγειο. 

4. Απαγορεύεται η κατασκευή λυομένων κτιρίων. 

5. Δεν επιτρέπεται η κατασκευή ημιυπαίθριων χώρων. 

6. Σε περίπτωση εφαρμογής του άρθρου 41 του Ν. 
1337/1983 δεν επιτρέπεται υπέρβαση του μέγιστου ύ¬ 
ψους και αριθμού ορόφων που καθορίζονται με την παρ. 
Β.3του παρόντος. 

7. Στην εκτός των ορίων των παραδοσιακών οικισμών 
Νικιά και Εμπορειός περιοχή και σε ακτίνα πεντακοσίων 
(500μ) μέτρων τα κτίρια οικοδομούνται, σύμφωνα με τα 
μορφολογικά στοιχεία του πλησιέστερου από κάθε ένα α- 

πό τους παραπάνω παραδοσιακούς οικισμούς, μετά από Άρθρο 4 

έγκριση των αρμοδίων οργάνωντου Υπουργείου Αιγαίου, Τελικές διατάξεις 

που προβλέπονται από τις ισχύουσες διατάξεις. Η ισχύς του παρόντος αρχίζει από τη δημοσίευσή του 

8. Κατά τα λοιπά, για τους παραδοσιακούς οικισμούς στη Εφημερίδα της Κυβερνήσεως. 

Νικιά και Εμπορειός ισχύουν τα οριζόμενα στο από 13-11 - Στον Υπουργό Αιγαίου αναθέτουμε την εκτέλεση και δη- 

1978 Π. Δ/γμα (ΦΕΚ 594/Δ/78). μοσίευσητου παρόντος στην Εφημερίδα της Κυβερνήσε- 

, ως. 

Αρθρο 3 Αθήνα, 8 Μαρτίου 2002 

Π ροσαρτάται παράρτη μα με το πρωτότυπο διάγραμμα ο πρόεδρός της δημοκρατίας 

καθορισμού των ορίων του παραδοσιακού οικισμού Μαν- ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

δρακίου Δήμου Νισύρου, που αναφέρεται στο άρθρο 1 ο υπουργός αιγαιου 

του παρόντος. ΝΙΚΟΣ ΣΗΦΟΥΝΑΚΗΣ 

ΥΠΟΜΝΗΜΑ 



Προχεινόμενο όριο οικισμού ΙΠΟ 20-8-19655 
όριο αραιοδομημένου τμήματος 


ιινατρηοτησ σκάλας 








βασιΛςίου Δισυμηρη 
Μαστρον ιάννη 


Μαατοογιβννη 





ικΟΠΙδου ιδιοκτησίας κ»γσ·οντΙ»ου 5*σ»ια 
κιιπίδου ιδιοκτησίας Κιανσ , “” 


οικοπίδου ιδιΟΚίησίατ 


ιικοηέδου ιδιοκτησίας 
ΟικΟίτίδΟυ ιδιΟ 


Ο ο.κοηΐδοο Ι¬ 
ο οικοηδδου ι 


ιοΒίδοο ιδιοκτησίος λ 
Ανβούλας Γιοονΰκη 
Μαρίας Καλίζη 


οικοπέδου ιδιοκτηοίοι 
οικοιτάδου ιδιοκτησία 
ο οικοπέδου ιδιοκτησία 

οικοηβδσν ιδιοκτησία 

ΟίΚΟΚΤδΟΐΙ 



Ελληνικού δημοσίου (Ιχολκίο) 
Ελληνικού δημοσίου (Ιχολκίο) 



«ριστουδνη ΜιτροιΚου 
ΑΡιστομδνη υποαύΓου 
κριατουδνη «κοούίου 
. κοκίδου ιδ/οίας Δήμου 
οικοηαβου ιδ/οίας ΔΛυου 
οικοκδβου ιδ/οίας δήμου Μ 
οικοπδβου ιδ/σίας δι' 
ο·κοηΐδου ιδ/οίασ 


οικοκδδου ι 





Ζννεκτικΰ Τμήμα - Αρτιότητα 300 τμ· 

Αραιοδομημένο τμήμα-Αρτιότητα 1000 τμ. 

ΝΟΜΑΡΧ. ΑΤΤΟΔΙΟΙΚΗΣΗ ΔΩΔ/ΝΗΣ0Τ 

ΚΑΘΟΡΙΣΜΟΣ ΟΡΙΩΝ 
ΟΙΚΙΣΜΟΥ ΜΑΝΛΡΑΚΙΟΥ ΝΙΣΥΡΟΥ 

3 ίννΐ- Π ι Ν 3 < ί ή 0 Μ 

><οι\/{/\4 4 α /ϊ 

ί ί*Γ*^ ^0 *ηι 

3 Ν 0 0 0 X 0 1 

ΣΤΕΦΑΝΟΣ ΜΤ3ΥΖΒΤΑΣ 

ΑΝ0ΡΕΑΣ ΓΒΑΑΣΗΣ 

..... 

ΘΕΜΑ 

Δ I Α Γ Ρ Α Μ Μ Α- _ 

ΠΡΟΤΑΣΗ 

Α.ο 

0ΡΙ0ΘΕΤΗΣΗΣ 0Κ1ΣΜ0Υ 

ΔΗΜΟΙ ΜΑΝ0ΡΑΚΙ0Υ 

ΚΛΙΜΑΚΑ 1 : 1000 

ΝΟΜΟΣ ΟΟΟΕΚΑΝΗΣΟΥ 

ΝΟΕΜΒΡΙΟΣ 1996 

ΤΟΝ ΟΝΑΔΟΧΏΝ | ^3 ΕΤ^ΤΕΠ^ηίΗΧ. ;<φ£· 

^^Η®ήθνΝ0ΥΣΑΓ νΠ-ΡΕΣΙΑΣ 


Γ^μΑιΙ·! ΙΙ**·ηΚ*'Κ>ΤΛΟ» 

ΑΠΟΦΑΣΕΙ Σ 

Αρ^θ. 648 

Κήρυξη αναδασωτέας έκτασης 2,160 στρεμμάτων, στη 
θέση «Μπαρμπαρούσι» ή «Συκιά» Δημοτικού διαμερί¬ 
σματος Ευαγγελισμού του Δήμου Μεθώνης Νομού 
Μεσσηνίας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις του Π.Δ.51/87 «Καθορισμός των Περι¬ 
φερειών της Χώρας για το σχεδίασμά κ.λ.π. της περιφε¬ 
ρειακής Ανάπτυξης». 

2. Τις διατάξεις των άρθρων 1 παρ. 1 και 2,2 παρ. 1 εδ. δ', 
5 παρ. 3Β, 6 παρ. 7 και 7 παρ. 2 του Ν. 2503/97 «Διοίκηση, 
Οργάνωση, Στελέχωση της Περιφέρειας κ.λ,π.». 

3. Τις δ/ξεις του άρθρου 117 παρ.3 του Συντάγματος 

4. Τιςδ/ξειςτου Ν.998/79 «περί προστασίας των δασών 
κ.λ.π.» και ειδικότερα: 

α) του άρθρου 41 παρ. 1 β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 β) 182447/3049/24.9.80. 

6. Την αριθ. 1286/26.2.2002 πρόταση του Δασαρχείου 
Καλαμάτας περί κηρύξεως αναδασωτέας, της αναφερο- 
μένης στο θέμα έκτασης 


7. Την αριθ.5872/29.8.97 απόφαση του Γενικού Γραμ¬ 
ματέα Περιφέρειας Πελοποννήσου «Τοποθέτηση Πρ/νων 
Δ/νσεων Υπηρεσιών κ,λ.π. και εξουσιοδότηση υπογρα¬ 
φής με Εντολή Γενικού Γραμματέα Περ/ρειας Πελ/σου 
(Ε.Γ.Γ.Π.Π.)» (ΦΕΚ551/τ.Β'/3.6.98), αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από παράνομη εκχέρσωση από 1.1.1963 μέχρι 
19.10.2001 την δημόσια δασική έκταση, εμβαδού δύο 
στρεμμάτων και εκατόν εξήντα (2,160) τετραγωνικών μέ¬ 
τρων που βρίσκεται στη θέση «Μπαρμπαρούσι» ή «Συκιά» 
περιοχής Δημοτικού διαμερίσματος Ευαγγελισμού του 
Δήμου Μεθώνης Νομού Μεσσηνίας προσδιορίζεται από 
τα στοιχεία: Α, Β, Γ, Δ, Ε, Ζ, Η, Θ, I, Κ, Λ, Κ6, Α και έχει όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Δημόσια δασική έκταση και αγροτική οδό. 

Οπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. Προβλέ- 
πεται φυσική αναγέννηση της δασικής βλάστησης που 
καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 6 Μαρτίου 2002 

Με εντολή Γενικού Γραμματέα Περιφέρειας 
Ο Διευθυντής Δασών Μεσσηνίας 
ΠΑΝ. ΜΠΑΖΙΓΟΣ 

